NaiveNeuron/SloPal huggingface dataset:
Milanová, Natália, poslankyňa NR SR (2019-04-05):
Ďakujem veľmi pekne za slovo. Ja sa priznám, že som dlhšie rozmýšľala, či stlačím ten gombík faktickej poznámky alebo nie, nakoniec som sa rozhodla, že áno, pretože prízvukujem, že odhliadnuc od témy, myslím si, že pána Érseka by sme kľudne mohli odvolávať aj každý deň, pretože jeho vystúpenie bolo naozaj mimoriadne svojím spôsobom a prinieslo sem kus človečiny, ktorá mi tu trošku chýba. A ja za toto úprimne ďakujem. (Potlesk.)
Laššáková, Jana, podpredsedníčka NR SR (2013-05-16):
Ďakujem. Ďalšiu otázku v poradí tretiu položil pán poslanec Mikloško podpredsedovi vlády a ministrovi zahraničných vecí a európskych záležitostí Slovenskej republiky Miroslavovi Lajčákovi a otázka znie: „Na výrok Európskeho súdu pre ľudské práva v Štrasburgu z 30. 4. 2013 o väznení expremiérky Tymošenkovej reagovali spoločným vyhlásením podpredsedníčky Európskej komisie Ashtonovej a komisára Füleho. Vyzvali ukrajinskú vládu o prehodnotenie jej situácie. Füle uviedol, že Európska únia od Ukrajiny očakáva implementáciu výroku v najbližších týždňoch. Výrok Európskeho súdu pre ľudské práva potvrdil týmto jej status ako politického väzňa. Aj Ministerstvo zahraničných vecí USA a Parlamentné zhromaždenie Rady Európy vyzvali Ukrajinu za prepustenie Tymošenkovej. Nakoľko už tretíkrát sa mi nepodarilo presadiť do programu NR SR uznesenie o znepokojení nad situáciou expremiérky, žiadam vás o zaujatie stanoviska k tejto kauze a o stave nášho dialógu s Ukrajinou.“ Nech sa páči, pán minister, poprosím vás o odpoveď, ako aj o oznámenie ukončenia odpovede.
P. Paška, predseda NR SR: (2009-02-11):
(Hlasovanie.) 139 prítomných, 81 za, 18 proti, 38 sa zdržalo, 2 nehlasovali. Návrh sme schválili. Pán poslanec Valocký bude teraz uvádzať v prvom čítaní hlasovanie o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti. Je to tlač 880.
Bugár, Béla, podpredseda NR SR (2011-09-14):
Na vystúpenie pána podpredsedu Fica s faktickými poznámkami jedenásti. Končím možnosť sa prihlásiť do faktických. Posledný je pán poslanec Kaliňák. Pán poslanec Matovič. (Reakcia poslanca.) No tak ale musíte tam mať kartu, pán poslanec, bez karty ani toto nefunguje. Ukážte ešte raz, prosím vás. Ste tam. Pán poslanec Matovič, máte slovo.
Glváč, Martin, podpredseda NR SR (2018-12-04):
S faktickými poznámkami dvaja poslanci. Končím možnosť prihlásiť sa. Poslanec Budaj.
Bugár, Béla, podpredseda NR SR (2019-10-25):
Ďalej v rozprave vystúpi pán poslanec Dostál.
Grendel, Gábor, podpredseda NR SR (2020-09-22):
Pani poslankyňa Sulanová bola posledná písomne prihlásená. Teraz sa chcem opýtať, či sa chce niekto prihlásiť ústne. Traja poslanci. Končím možnosť prihlásiť sa ústne do rozpravy. Ako prvý vystúpi pán poslanec Osuský.
Heger, Eduard, podpredseda vlády a minister financií SR (2020-04-01):
Ďakujem veľmi pekne, pán predseda, pán predsedajúci. Takže veľmi krátko. Ten návrh zákona je v skrátenom legislatívnom konaní práve kvôli okolnostiam, ktoré vidíme, že sa dejú. V takých istých súvislostiach, ako ste počuli vlastne aj predchádzajúce návrhy na skrátené legislatívne konanie. Nie je čas otáľať. Potrebujeme to urobiť z dôvodu toho, aby ľuďom boli zabezpečené odklady, ale to o tom budeme viacej rozprávať v samotnom návrhu v prvom čítaní. Takže ten dôvod je veľmi jednoduchý, nám všetkým známy koronavírus. Ďakujem pekne.
Danko, Andrej, predseda NR SR (2016-04-18):
Pán poslanec Anton Hrnko.
Náhlik, Peter, poslanec NR SR (2016-05-18):
Ďakujem, pán predsedajúci. Dajte, prosím, hlasovať o tom, že Národná rada Slovenskej republiky podľa § 39 ods. 5 zákona Národnej rady č. 566/1992 Zb. o Národnej banke Slovenska berie na vedomie Správu o výsledku hospodárenia Národnej banky Slovenska za rok 2015.
Mikloš, Ivan, podpredseda vlády a minister financií SR (2011-03-25):
Ďakujem pekne. Vážené dámy, vážení páni, predkladám na prerokovanie v pléne Národnej rady Slovenskej republiky návrh na vyslovenie súhlasu Národnej rady Slovenskej republiky so zmluvami o podpore a vzájomnej ochrane investícií s Vietnamskou socialistickou republikou, Kanadou, Macedónskou republikou a Tureckou republikou. V záujme rozširovať svoju účasť v medzinárodných ekonomických vzťahoch a investičných procesoch je účelné, aby Slovenská republika uzatvárala dohody o podpore a vzájomnej ochrane investícií najmä s krajinami, ktoré nie sú členmi Európskej únie. Vzhľadom na možnosti hospodárskej spolupráce s uvedenými krajinami uzavretie týchto zmlúv prispeje k vytvoreniu právneho rámca na ochranu investorov jedného štátu na území druhého štátu a zároveň aj k zvýšeniu podnikateľských aktivít obidvoch zmluvných strán. V zmluvách akcentuje najmä ustanovenie o doložke najvyšších výhod a o režime národného zaobchádzania. Tento režim zrovnoprávňuje zahraničný kapitál s kapitálom domácim a priznáva zahraničným investorom rovnaké postavenie s postavením domácich investorov alebo investorov zmluvných štátov. Týmto odporúčam, aby plénum Národnej rady vyslovilo súhlas so zmluvami o podpore a vzájomnej ochrane investícií, pričom každá z týchto zmlúv je medzinárodnou hospodárskou zmluvou všeobecnej povahy, ktorá má vždy charakter prezidentskej zmluvy. Ďakujem pekne.
Kuffa, Filip, poslanec NR SR (2021-10-05):
Pán kolega Viskupič, zle si vysvetľujete a interpretujete tento zákon. Je to v zmysle tej logiky, pamätám si, ako povedala vaša kolegyňa vtedy, že ona si botičky najradšej nakupuje v nedeľu v nákupnom centre. Vy sa na to pozeráte skrz pohľad toho, jak ste povedali, že ideme zakazovať v nedeľu nakupovať ľuďom a že si myslíte, že neni vhodné, alebo teda nech sa ľudia rozhodnú, že či chcú nakupovať v nedeľu alebo iný deň a nemali by sme im zakazovať nakupovať v nedeľu. Skúste sa na to ale pozrieť skrz pohľad toho, že chránite tých zamestnancov, ktorí v nedeľu musia, a to si nehovorme, že môžu, že to môžme rozprávať o príplatkoch a o tom, že si radi zarobia a tak ďalej, musia, musia robiť v nedeľu, a skúste sa na to pozrieť skrz tento pohľad, že to ochrana práve týchto pracujúcich ľudí a danie im možnosti toho, aby si mohli aj nedeľu užiť ako voľný deň.
Pellegrini, Peter, podpredseda NR SR (2020-09-17):
Poprosím, rúško na nos, pán minister.
Laššáková, Jana, podpredsedníčka NR SR (2013-12-12):
Ďakujem pekne, pán minister, zostaňte pri rečníckom pulte, lebo piatu, v poradí piatu otázku položil pán poslanec Mičovský ministrovi kultúry Slovenskej republiky Marekovi Maďaričovi a otázka znie: „Vážený pán minister, v prípade nelegálneho barbarského búrania národnej kultúrnej pamiatky Panský dom v Polomke bude rozhodujúce, ako zareagujete na žiadosť o vyňatie tohto objektu zo zoznamu kultúrnych pamiatok. Aké bude vaše rozhodnutie?“ Poprosím vás o odpoveď, pán minister, ako aj o oznámenie o ukončení odpovede. Nech sa páči.
Kiššová, Jana, poslankyňa NR SR (2016-04-18):
Ďakujem pekne za slovo. Chcem upozorniť členov hospodárskeho výboru, že zasadnutie nášho výboru bude teraz, ale upriamiť pozornosť chcem na to, že nebude v našej zasadacej miestnosti, ale tu v hlavnej budove v miestnosti č. 30. Takže stretneme sa tam teraz. Ďakujem pekne.
Laššáková, Jana, podpredsedníčka NR SR (2013-03-25):
Ďakujem, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Iba pán poslanec Jarjabek je ústne prihlásený do rozpravy. Končím možnosť prihlásiť sa do rozpravy ústne. Nech sa páči, pán poslanec, máte slovo. A pán predseda pre kultúru a médiá.
P. Paška, predseda NR SR: (2009-10-22):
(Hlasovanie.) 138 prítomných, 84 za, 1 proti, 49 sa zdržalo, 4 nehlasovali. Návrh sme postúpili do druhého čítania.
P. Hrušovský, predseda NR SR: (2004-09-21):
(Hlasovanie.) 137 prítomných, 110 za, 1 proti, 22 sa zdržalo, 4 nehlasovali. Národná rada Slovenskej republiky návrh na vydanie zákona, ktorým sa dopĺňa zákon č. 595/2003 Z. z. o dani z príjmov v znení neskorších predpisov, schválila. Teraz poprosím pána poslanca Komlósyho, aby z poverenia výboru predniesol návrhy hlasovaní k prerokúvanému návrhu skupiny poslancov na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov, ktorý prerokúvame ako tlač 728. Nech sa páči, pán poslanec. Z. Komlósy, poslanec: Ďakujem pekne pán predseda, vážené kolegyne, kolegovia, v rozprave nikto nevystúpil, takže nemáme o čom hlasovať, nevznikli žiadne pozmeňujúce ani doplňujúce návrhy. Máme len doplňujúce a pozmeňujúce návrhy zo spoločnej správy, spolu sú tam 4 pozmeňujúce návrhy. Gestorský výbor odporúča body 1, 3 a 4 schváliť a bod 2 neschváliť. Čiže budeme najprv hlasovať en block o bodoch 1, 3 a 4.
Pellegrini, Peter, predseda NR SR (2014-12-02):
Prezentujme sa a hlasujme o uznesení tak, ako bolo predložené v rozprave. (Hlasovanie.) Prítomných 128 poslancov, za 87, zdržalo sa 4, 1 nehlasoval. Konštatujem, že Národná rada schválila navrhované uznesenie. Teraz budeme pokračovať hlasovaním v druhom čítaní o vládnom návrhu zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami (tlač 1211). Pán poslanec spravodajca Puci, nech sa páči. (Hlasovanie o vládnom návrhu zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov a ktorým sa menia a dopĺňajú niektoré zákony , tlač 1211.)
Laurenčík, Milan, podpredseda NR SR (2022-02-15):
Ďakujem. Na vaše vystúpenie jedna faktická poznámka. Nech sa páči, pán poslanec Miroslav Suja.
P. Paška, predseda NR SR: (2008-07-03):
Konštatujem, že sme schválili návrh novely zákona č. 467/2002 Z. z. Pán predseda, pán poslanec Burian uvedie hlasovanie o návrhu uznesenia k ročnej správe o výsledku hospodárenia Eximbanky za rok 2007 . Je to tlač 648.
Mičovský, Ján, poslanec NR SR (2012-12-18):
Ďakujem. Vážený pán predseda, k tomuto návrhu vystúpil jeden poslanec, bol som to ja. Nepredložil som žiadny pozmeňujúci ani doplňujúci návrh, preto vás prosím, aby sme dali hlasovať, vážený pán predseda, o tom, že Národná rada Slovenskej republiky podľa čl. 86 písm. d) Ústavy Slovenskej republiky vyslovuje súhlas s Dodatkom k Dohovoru o ochrane a využívaní hraničných vodných tokov a medzinárodných jazier.
Figeľ, Ján, podpredseda NR SR (2013-12-06):
Ďakujem pekne. Ja by som mohol tiež dlhšie polemizovať s tým, ako to myslel Keynes. V jednom rozhovore s Hayekom hovoril o svojom princípe a známej politike štátneho intervencionizmu. Ale stanovoval, respektíve hovoril aj o limitoch. Ak sa to vymkne a prejde do súvislostí, ktoré už dnes po Európe poznáme, potom padajú celé štáty, celé ekonomiky. Takže primeranosť, by som povedal, je jedno z dôležitých slov v politike a v ekonomike. Ak je niečo neprimerané, bude to drahé po každej stránke. Investície áno, nie protirastové, ale prorastové. A jednou z nich je naozaj oblasť eurofondov, kde aj na tento rok trinásty vláda nevyčerpá to, čo má naprogramované, alebo možnosť. Ja som presvedčený, že iba odklad čerpania, o ktorom sa tu hovorí teraz každý deň, o jeden rok alebo jeho predĺženie nepomôže. Treba pridať, pridať po každej stránke v rezortoch, ktoré s tým buď meškajú, alebo sú rozhodujúce. A k tomu, čo hovoril pán kolega Duchoň, tak len dodám, lebo reagoval som na jeho včerajšiu poznámku, že kontinuálne na Slovensku stúpal dlh. No nestúpal. Sú obdobia, kedy stúpal. Áno, spomeňte si, hlavne na to prvé obdobie vašej vlády, keď nabehol nanovo a tak dynamicky, že sme predbiehali aj južnú Európu. A môže aj klesať. A takisto je to aj s nezamestnanosťou. Áno, každá väčšia, výraznejšia konsolidácia a oživenie nielen ekonomiky, ale aj spoločnosti je súvis so zamestnanosťou, s tvorivým procesom. Slovensko je slobodné, európske, ale nemôže zadlžovať budúce generácie. A preto tam je tá ďalšia méta, ktorú treba dosiahnuť. Ale tento rozpočet nás od toho odtláča, k tomu nepribližuje. Sú krajiny, a tým končím, v Európe, ktoré dnes v ťažkých rokoch ukazujú, že sa dá aj rásť, aj zamestnávať, aj dobre gazdovať.
Mikolaj, Ján, poslanec NR SR (2010-12-09):
Vážený pán poslanec, vo svojom zdôvodnení ste hovorili o tom, že súkromné podnikanie, kvôli tomu, aby súkromné podnikanie mohlo byť vykonávané slobodne a pod., ale aj súkromné podnikanie má predsa svoje pravidlá, a tým pravidlám musí rozumieť každý, preto aj štátny jazyk, aby boli pravidlá, ktoré sú jednotné, aby boli zrozumiteľné všetkým. Hovoríte o slobodnom šírení informácií, ale aj to slobodné šírenie informácií je pre všetkých, čiže akonáhle sú informácie v niektorom jazyku, ktorému povedzme ja alebo vy nerozumieme, tak potom nemáte šancu sa k týmto informáciám dostať. A preto je štátny jazyk a všetky normy a pravidlá musia byť definované v štátnom jazyku. Neodpustím si jednu poznámku, pokiaľ hovoríme o zákone o štátnom jazyku, nie článok jedna, ale článok jeden. No a pokiaľ ide o sankcie, vy hovoríte, že sankcie nie, že právne normy nie a tak ďalej. No ale veď, aká je potom vymáhateľnosť práva, po prvé. A po druhé, čo keď je to úmyselné porušovanie zákonov a my vieme, že tu bolo úmyselné porušovanie zákona. Zoberte si tie predvolebné billboardy, ktoré boli iba v jazyku národnostnej menšiny maďarskej, boli úmyselne iba v jazyku maďarskom a úmyselne sa porušoval zákon, dokonca tu boli také návrhy, že tú pokutu zaplatí niekto iný, aby nebolo nejaké obmedzenie, porušovanie zákona. Čiže aj z toho dôvodu, pokiaľ nie je definovaná sankcia, v tej ktorej právnej norme, tak ten zákon je neúčinný a ťažko sa aplikuje v praxi aj na základe takých, vyhýbam sa slovu „podrazov“, ktoré sa... (Prerušenie vystúpenia časomerom.)
Laššáková, Jana, podpredsedníčka NR SR (2012-06-20):
Pani poslankyňa Vášáryová, nech sa páči.
J. Izák, minister životného prostredia SR: (2007-03-29):
Dôvodom na vypracovanie a prijatie predloženého návrhu zákona je nadobudnutie platnosti Zmluvy o prístupe Slovenskej republiky k Európskej únii, čím vznikla pre Slovenskú republiku povinnosť implementovať Nariadenie Európskeho parlamentu Rady č. 1980/2000 zo 17. júla 2000 o reevidovanej metóde spoločenstva pri udeľovaní environmentálnej značky, vrátane vykonávajúcich rozhodnutí komisie. Predmetom úpravy zákona č. 469/2002 Z. z. sa tak stali podmienky a postup pri udeľovaní a používaní národnej environmentálnej značky, ako aj environmentálnej značky Európskeho spoločenstva. Návrh zákona nepredpokladá ekonomický dosah na štátny rozpočet a na verejné financie, bude mať pozitívny vplyv i na životné prostredie. Vážený pán predsedajúci, vážené pani poslankyne, vážení poslanci Národnej rady Slovenskej republiky, ďakujem za pozornosť. Žiadam vás o podporu tohto zákona.
Hrnčiar, Andrej, podpredseda NR SR (2019-11-28):
Prosím, prezentujme sa a hlasujme. (Hlasovanie.) Prítomných 126, za 74, proti 35, zdržalo sa 10, nehlasovali 7. Konštatujem, že sme schválili vládny návrh novely zákona č. 384/2011 Z. z. o osobitnom odvode vybraných finančných inštitúcií. Budeme hlasovať o bode 26 schváleného programu, ktorým je druhé čítanie o návrhu skupiny poslancov na vydanie zákona, ktorým sa dopĺňa Trestný zákon, tlač č. 1726. Prosím spoločnú spravodajkyňu z ústavnoprávneho výboru poslankyňu Irén Sárközy, aby hlasovanie uvádzala. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 300/2005 Z. z. Trestný zákon v znení neskorších predpisov , tlač 1726.)
M. Hort, podpredseda NR SR: (2008-05-15):
A teraz dávam slovo spoločnej spravodajkyni z výboru pre pôdohospodárstvo, životné prostredie a ochranu prírody pani poslankyni Magde Košútovej, aby informovala Národnú radu o výsledku rokovania výborov o tomto návrhu zákona, aby odôvodnila návrh a stanovisko gestorského výboru. Nech sa páči, pani spravodajkyňa, môžete uviesť vašu informáciu.
Glváč, Martin, podpredseda NR SR (2019-04-03):
Vážené panie poslankyne, vážení páni poslanci, pokračujeme v popoludňajšom rokovaní šiesteho dňa 43. schôdze Národnej rady Slovenskej republiky rokovaním o návrhu vlády na skrátené legislatívne konanie o návrhu skupiny poslancov Národnej rady Slovenskej republiky na vydanie zákona, ktorým sa zrušuje zákon č. 385/2018 Z. z. o osobitnom odvode obchodných reťazcov a o doplnení zákona č. 595/2003 Z. z. o dani z príjmov v znení neskorších predpisov a ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov . Návrh vlády má tlač 1413. Poprosím podpredsedníčku vlády a ministerku pôdohospodárstva a rozvoja vidieka Slovenskej republiky Gabrielu Matečnú, aby návrh vlády odôvodnila. Nech sa páči, pani ministerka.
Sulík, Richard, predseda NR SR (2010-10-19):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Dvaja plus, oznamujem, že do rozpravy sa prihlásil na základe § 28 ods. 2 pán Harabin ako predseda Najvyššieho súdu. Pýtam sa prítomných poslancov, či je všeobecný súhlas s tým, že pánovi Harabinovi umožníme vystúpiť v rozprave. (Súhlasná reakcia pléna.) Poprosím, pán Harabin, nech sa páči, máte prvý slovo. A potom pani poslankyňa Vitteková, pán poslanec Madej a uzatváram možnosť prihlásiť sa do rozpravy.
Hrnčiar, Andrej, podpredseda NR SR (2017-03-30):
Ďakujem. Takže pánovi poslancovi Kresákovi až teraz prepadáva to poradie, o ktorom som pred chvíľou hovoril. A vystúpi pán poslanec Poliačik.
P. Paška, predseda NR SR: (2008-02-07):
Pán predseda vlády, prvá otázka je od pána poslanca Bačíka: „Vážený pán premiér, ako hodnotíte fakt, že z II. piliera už požiadalo o výstup 4 900 ľudí?“
Danko, Andrej, predseda NR SR (2016-09-13):
Ďakujem. Vážení páni, vážení páni poslanci, vážené panie poslankyne, vzhľadom na to, že je 17.00 hodín, by som vám rád oznámil, skôr než budeme pokračovať vo faktických poznámkach, že nebudeme teraz hlasovať, že najbližšie hlasovanie je zajtra o 11.00 hodine. Súčasne by som vám rád oznámil a prečítal list generálneho prokurátora Jaromíra Čižnára, ktorý z dôvodu svojej pretrvávajúcej práceneschopnosti ma požiadal o ospravedlnenie svojej neúčasti na 9. schôdzi pri prerokovaní správy generálneho prokurátora Slovenskej republiky. Zároveň mi oznámil, že poveril svojím vystúpením 1. námestníka generálneho prokurátora Slovenskej republiky JUDr. René Vaneka. Ak by bol všeobecný súhlas, po kontaktovaní s generálnym splnomocneným 1. námestníkom by som vás chcel poprosiť o súhlas, že v utorok o 9.00 je pripravený pán námestník generálneho riaditeľa vystúpiť a následne by vystúpil špeciálny prokurátor. Ak je teda všeobecný súhlas v sále. Ďakujem. Ak môžme teda... (Reakcie z pléna.) Poprosím vás, ja som vnímal, že je všeobecný súhlas a bolo ticho. To znamená, nie je všeobecný súhlas a pravdepodobne, teda ja dávam procedurálny návrh zajtra o jedenástej budeme o predmetnom návrhu rokovať v rámci ďalších, teda hlasovať. Poprosím vás, pokračujeme v rozprave. Je tu procedurálny návrh, pán poslanec ešte Baránik?
B. Bugár, podpredseda NR SR: (2005-12-14):
(Hlasovanie.) Prítomných 128, za 89, proti 18, zdržalo sa 19 poslancov, 2 nehlasovali. Uznesenie sme schválili. Nech sa páči. Ľ. Lintner, poslanec: Pán podpredseda, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený vládny návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre hospodárstvo, privatizáciu a podnikanie, Výboru Národnej rady Slovenskej republiky pre pôdohospodárstvo, Výboru Národnej rady Slovenskej republiky pre verejnú správu a Výboru Národnej rady Slovenskej republiky pre vzdelanie, vedu, šport a mládež, kultúru a médiá. Ďalej aby týmto hlasovaním za gestorský výbor určila Výbor Národnej rady Slovenskej republiky pre verejnú správu a určila lehoty na prerokovanie vládneho návrhu zákona, výborom do 30 dní a gestorskému výboru v lehote do 31 dní od prerokovania vládneho návrhu v prvom čítaní.
Laššáková, Jana, podpredsedníčka NR SR (2015-06-18):
Ďakujem pekne. Vyhlasujem krátku prestávku do 11.25 hodiny a po nej budeme pokračovať v rokovaní tak, ako som uviedla. (Krátka prestávka.) (Po prestávke.)
Jurinová, Erika, podpredsedníčka NR SR (2014-11-08):
Odkážeme. Pán poslanec Lipšic
D. Jarjabek, poslanec: (2003-01-14):
Výbor dostal tieto návrhy kandidátov na doplnenie členov rady: Valéria Agócs, klub poslancov Národnej rady Slovenskej republiky za SMK; Ing. Jarmila Grujbárová, Rada pre vysielanie a retransmisiu, Plus MEMO 98; Dr. Peter Škultéty, Rada pre vysielanie a retransmisiu; Dr. Marián Ostatník, Aliancia za etiku novinárov; Ing. Peter Alakša, Asociácia nezávislých rozhlasových a televíznych staníc Slovenska; Dr. Ing. Andrea Vasiľová, Asociácia nezávislých televíznych producentov a Ing. František Babuška, Asociácia nezávislých televíznych producentov. Výbor Národnej rady Slovenskej republiky pre vzdelanie, vedu, šport a mládež, kultúru a médiá posúdil predložené návrhy kandidátov za člena rady a konštatoval, že kandidáti spĺňajú všetky náležitosti a predložené návrhy sú v súlade s kritériami podľa § 7 zákona č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách. Kandidáti uvedení pod poradovým číslami 2 až 5 sa zúčastnili volieb v ostatných dvoch kolách, napriek tomu ich predkladatelia opätovne navrhli za kandidátov novej voľby. Toľko konštatácia výboru pre školstvo, vedu, kultúru a médiá, ktorá je iba konštatáciou a je stále v intenciách platného zákona. Gestorský výbor po zvážení uvedených skutočností v prijatom uznesení č. 35 z 9. januára 2003 odporúča Národnej rade Slovenskej republiky, aby po prvé, zvolila podľa § 6 ods. 1 a § 8 ods. 3 citovaného zákona jedného člena na obdobie šesť rokov, ktoré začne plynúť dňom zvolenia, po druhé, voľbu uskutočnila tajným hlasovaním podľa § 39 ods. 9 zákona Národnej rady Slovenskej republiky č. 350/1996 Z. z. v znení neskorších predpisov o rokovacom poriadku Národnej rady Slovenskej republiky, po tretie, uskutočnila druhé kolo voľby v prípade, že v prvom kole nebude zvolený žiadny člen rady z navrhovaných kandidátov, nakoľko nezískali potrebný počet hlasov. Toľko uznesenie. Ďakujem za pozornosť. Pán predseda, prosím, aby ste otvorili diskusiu. Ďakujem.
Žiga, Peter, podpredseda NR SR (2024-09-10):
Prezentujme sa a hlasujme. (Hlasovanie.) 144 prítomných, 76 za, 66 sa zdržalo, 2 nehlasovali. Návrh sme schválili.
M. Hort, podpredseda NR SR: (2010-02-09):
návrhu skupiny poslancov Národnej rady Slovenskej republiky na vydanie zákona, ktorým sa zriaďuje Slovenský historický ústav v Ríme . Návrh zákona je uverejnený ako tlač 1440, návrh na jeho pridelenie na prerokovanie výborom je v rozhodnutí č. 1480. Dávam slovo poslancovi Jozefovi Rydlovi, aby za skupinu poslancov návrh zákona uviedol. Nech sa páči, pán poslanec.
Mizík, Stanislav, poslanec NR SR (2020-06-03):
Ďakujem za slovo. Pán Osuský, hovorili ste o Putinovi, tak vám dám jedno okienko z histórie, čo sa týka Európskej únie. Walter Hallstein, bývalý prominentný nacistický právnik, už pred druhou svetovou vojnou naprojektoval projekt Komisie, komisie s veľkým K. V roku 1938 a v roku ´39 bol nemeckým delegátom na konferencii právnych vzťahov Nemecka a Talianska, kde sa oba národy zhodli, že sa musí vyriešiť rasová otázka. Potom sa zázračne vyšmykol z tých previerok, čo mali bývalí nacisti a v ´51. roku podpisoval za Nemecko vznik Európskeho spoločenstva uhlia a ocele a v roku, zázrakom, v roku 1963 sa stal prezidentom Európskej komisie, komisie Európskej únie. Ďakujem za slovo.
B. Bugár, podpredseda NR SR: (2004-11-30):
Pristúpime teraz k rokovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 92/1991 Zb. o podmienkach prevodu majetku štátu na iné osoby v znení neskorších predpisov (tlač 971). Dávam slovo podpredsedovi vlády Slovenskej republiky pánovi ministrovi Pavlovi Ruskovi, aby vládny návrh zákona odôvodnil. Nech sa páči. P. Rusko, podpredseda vlády a minister hospodárstva SR: Ďakujem za slovo, pán predsedajúci. Vážený pán predseda, vážené pani poslankyne, vážení páni poslanci, návrh na skrátené legislatívne konanie sa týka návrhu zákona, ktorým sa mení a dopĺňa zákon č. 92/1991 Zb. o podmienkach prevodu majetku štátu na iné osoby. Prijatie navrhovaného zákona úzko súvisí s možným ohrozením základných ľudských práv a slobôd v oblasti vlastníctva práva, kde reálne hrozí možnosť premlčania výkonu vlastníckeho práva, ak vládny návrh zákona nenadobudne účinnosť najneskôr 30. decembra 2004. Dňa 31. decembra sa totiž premlčí právo na výplatu výnosu dlhopisov Fondu národného majetku pri osobách, ktoré do 31. 12. 2001 zomreli, a teda ich právo je predmetom dedičského konania. Keďže všetky dedičské konania sa do 31. 12. 2004 neukončia, potrebujeme tento termín posunúť za tento dátum. Zákon ďalej vytvára predpoklady na plynulé vybavovanie žiadostí štátnych podnikov na odplatné prevody neupotrebiteľného majetku a umožňuje odpredať neupotrebiteľný majetok na transformáciu štátnych podnikov v súlade s § 4 ods. 1 zákona, pretože doteraz je to tak, že podľa súhlasu alebo na základe súhlasu ministerstva hospodárstva je možné odpredať majetok ročne len za päť miliónov korún. Vážený pán predseda, vážené pani poslankyne a páni poslanci, na základe uvedených skutočností si vás dovoľujem poprosiť a požiadať o podporu tohto zákona. Ďakujem pekne.
Sulík, Richard, predseda NR SR (2011-02-04):
Ďakujem. Teraz sa – pani poslankyňa Gabániová, ešte vás poprosím o chvíľku strpenia – do rozpravy prihlásil navrhovateľ, ktorý teda má prednosť. Takže, pán Abrhan, nech sa páči.
Kočiš, Eduard, poslanec NR SR (2022-11-11):
Veľmi pekne ďakujem za slovo, pán predsedajúci. Pán kolega, naozaj úroveň platov lekárov a zdravotných sestier nebola nikdy systematicky riešená. A v tomto prípade mala byť určite riešená ešte pred schválením štátneho rozpočtu a mala byť patrične zakomponovaná. Ak sa budeme baviť o plate zdravotnej sestry len v Českej republike, tak tam sa táto platová tarifa už blíži k 1 500 eurám. V Rakúsku je to 3-tisíc eur. To je úplne iný level. Maďarsko sa hýbe na podobnej úrovni ako Česká republika. Dokonca Poľsko má už vyšší plat zdravotnej sestry, ako má Slovenská republika. A to je naozaj už dosť úbohé. Nielen platy, ale aj najmä pracovné zaradenie a hlavne pracovné podmienky by mali byť tým kvantitatívnym ale aj kvalitatívnym nejakým ukazovateľom, kde by zdravotnícky personál či už vyšší, alebo nižší, ale najmä lekári mali byť nejakým spôsobom ohodnotení, že môžu, chcú a mali by pracovať v lepších a kvalitnejších podmienkach. Pri nástupe tejto vlády si táto vláda tak bohorovne nastavila nejaké podmienky, že našou úplnou a základnou prioritou, to tvrdil vtedajší premiér Matovič, je zdravotníctvo a školstvo. Keď sa na to pozrieme v globále, pardon, tak zdravotníctvo je postavené na spôsobe takom, že máme 2 100 lekárov vo výpovediach, 800 sestier vo výpovediach. Toto je priorita tejto vlády. Školstvo. Mali sme tu štrajky, mali sme tu vyhrážky učiteľov, že nech budú od nového školského roka priamo participovať na výučbe. Čo sa stalo? Priorita tejto vlády sa úplne obrátila. Ministerstvo vnútra a ministerstvo obrany. Kšefty Mikulca, kšefty Naďa. Toto je priorita tejto vláda. Nie veľkohubé reči o ministerstve školstva a ministerstve zdravotníctva. Čiže základným faktom by malo byť ozaj tak, aby sme lekárov stiahli z tohto štrajku. Lekárov, ktorí išli do výpovedí, aby sme jednoducho nieže donútili, ako to rozprávajú na ministerstve, ale jednoducho prosiť ich treba, pán minister, nie nútiť.
Jarjabek, Dušan, poslanec NR SR (2018-05-16):
Príjemný dobrý deň. Vážený pán predseda, vážený pán predsedajúci, dámy a páni, dovoľte mi, prosím, ako určenému spravodajcovi výboru predniesť správu Výboru Národnej rady Slovenskej republiky pre kultúru a médiá k návrhu na voľbu člena Rady pre vysielanie a retransmisiu, máte to pod tlačou 929. Člen Rady pre vysielanie a retransmisiu doktor Peter Joanidis oznámil listom z 22. marca 2018 predsedovi Národnej rady, že podľa § 9 ods. 1 písm. b) zákona č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov sa vzdáva funkcie člena rady. Predseda Národnej rady sa listom č. 178/2018 z 26. marca 2018 obrátil na predsedov všetkých poslaneckých klubov, profesijné a občianske združenia pôsobiace v oblasti kultúry, periodickej tlače a ostatných prostriedkov verejných informácií, aby v určenej lehote predložili Výboru Národnej rady Slovenskej republiky pre kultúru a médiá návrhy kandidátov na člena rady. Výbor dostal tieto návrhy kandidátov na doplnenie rady. Budem čítať iba mená a priezviská bez titulov. Dušan Budzák, Pavol Holeštiak a pani Natália Holinová. Výbor Národnej rady Slovenskej republiky pre kultúru a médiá posúdil predložené návrhy kandidátov na voľbu člena Rady pre vysielanie a retransmisiu a konštatoval, že všetci kandidáti spĺňajú požadované náležitosti a predložené návrhy sú v súlade s kritériami uvedenými podľa § 7 zákona č. 308/2000 Z. z. o vysielaní a retransmisii. Výbor Národnej rady Slovenskej republiky pre kultúru a médiá po zvážení týchto skutočností v prijatom uznesení č. 94 z 3. mája 2018 vyslovil súhlas s návrhom na voľbu člena Rady pre vysielanie a retransmisiu. Odporúča Národnej rade, aby 1. konštatovala, že a) dňom 22. marca 2018 končí funkčné obdobie Petrovi Joanidisovi, b) je potrebné zvoliť jedného člena rady, aby Rada pre vysielanie a retransmisiu mala deväť členov. 2. zvolila jedného člena Rady pre vysielanie a retransmisiu na obdobie do 28. marca 2023. 3. uskutočnila opakovanú voľbu v prípade, že nebude zvolený jeden člen z navrhovaných kandidátov. Do opakovanej voľby postupujú dvaja kandidáti, ktorí získali najvyšší počet hlasov. Pri rovnosti počtu hlasov postupujú všetci kandidáti, ktorí majú rovnaký počet hlasov. Pán predsedajúci, ďakujem, skončil som. Otvorte, prosím, rozpravu.
P. Hrušovský, predseda NR SR: (2004-09-22):
M. Majdová, poslankyňa: Opakujem ešte raz, 2, 3, 6, 7, 10, 11, 15, 17, 18, 20 až 26, 28, 30, 31, 34, 36, 39, 41, 43, 44, 46 až 53, 55 až 58, ďalej bodoch 60, 61, 63, 65, 69 až 78, 80, 81, 83, 85 až 88, 95, 98, 100, 102, 103, 105, 106, 109, 111, 112, 114, 115, 120, 121, 124, 125, 131, 135, 136, 138 až 140, 142, 143, 145 až 148, 150, 152 až 154, 157, 158, 160, 162 až 164, 167, 170 a 171, 173 až 182, 184, 186, 188, 189, 191 až 193, 195 až 198, 201 až 204, 206 až 220, 224 až 227, 233 až 235, 237 až 242 a potom bodoch 244, 245 a 246. Body 169 a 243 som vyňala v rozprave na samostatné hlasovanie. Prosím vás, pán predsedajúci, nechajte hlasovať o týchto bodoch, ku ktorým gestorský výbor dal odporúčanie schváliť ich.
Hrnčiar, Andrej, podpredseda NR SR (2019-02-14):
Poslanec Martin Klus sa pýta ministra zahraničných vecí a európskych záležitostí Slovenskej republiky Miroslava Lajčáka: „Vážený pán minister, ako hodnotíte utorňajšie stretnutie...“ (Reakcia z pléna.) „Ako hodnotíte utorňajšie stretnutie s ministrom zahraničných vecí Spojených štátov amerických Mikom Pompeom? Čo bolo predmetom vášho rozhovoru a aké výsledky možno očakávať?“
P. Hrušovský, podpredseda NR SR: (2002-04-11):
P. Baco, poslanec: Ja som predpokladal, že sa nájdu v tejto snemovni takí poslanci, ktorým to bude veľmi nepríjemné. Ale ešte raz opakujem. Toto sú podpisy overené oficiálne úradne. Toto sú podpisy, ktoré sú medializované akože podpisy pána Duckého na tzv. Duckého zmenkách. Pozrite sa, nikto nemusí byť písmnoznalec ani grafológ. Pozrite sa na to, prosím vás pekne. Pán minister, ja mám ďaleko od toho, aby som sa robil odborníkom v oblasti ministerstva vnútra, ale prepáčte, tieto informácie v tejto podobe sú vo verejnosti. Pán minister Šimko, vy osobne ste ako poslanec neraz hovorili o politickej kultúre v demokratických spoločnostiach. Ak nechcete byť zapísaný v politike ako muž dvoch tvárí, prepáčte, odstúpte. Veď fakty, ktoré som uviedol ja, ale aj moji kolegovia, vás usvedčujú z činov, ktoré nesmiete robiť, ktoré nesmie robiť minister vnútra. Ide o činy, v ktorých, ako sa zdá, nenesiete len politickú zodpovednosť. Vo vašom vystúpení ste ma, pán minister Šimko, nepresvedčili o tom, že nemáme pravdu. Naopak, znova tu lavírujete s faktami, ktoré nemôžete používať. Existuje prezumpcia neviny, ak niekto bol viny zbavený, tak sa nemôže šermovať s tým, že má za sebou nejaký šrám. Pán minister Šimko, budem hlasovať za vyslovenie nedôvery vašej osobe.
Laššáková, Jana, podpredsedníčka NR SR (2013-09-17):
Pán poslanec Matovič. (Ruch a pokrik v sále.) Páni poslanci, prosím vás pekne, ukľudnite sa, sadnite si na svoje miesta. Pán poslanec Matovič, nech sa páči do rozpravy. (Rečník sa vrátil k rečníckemu pultu.) Pán poslanec, nech sa páči do rozpravy.
Pellegrini, Peter, predseda NR SR (2023-12-18):
Pán poslanec Jurík.
K. Tóthová, poslankyňa: (2002-06-27):
J. Migaš, predseda NR SR: Pán generálny prokurátor, nech sa páči. M. Hanzel, generálny prokurátor: Pokiaľ ide o pána poslanca Volfa, nie je tu, takže ťažko o tom rozprávať. Ale oficiálne o ničom a neoficiálne rôzne debaty a pýtania sa na kauzy, ktoré majú majetkovú podstatu alebo súvisia s privatizáciou. Oficiálne nemôžem ďalej hovoriť, lebo nemám nijaký podklad v ruke. Ale keď takto osočil on nás, tak prečo ja by som mu to nevrátil. Pokiaľ ide o pani poslankyňu Tóthovú, vo veci prebiehalo policajné preverovanie. Viem, že policajné preverovanie prebiehalo jednak v Bratislave a prebiehalo v Prešove. Do policajného preverovania dlho prokurátori nezasahovali a čakáme na účinnosť novely, aby sme mohli účinnejšie zasahovať. Ak došlo k odloženiu, to nebráni ešte v pokračovaní trestného stíhania. Faktom je však jedna skutočnosť, že už odložené kauzy sa veľmi často považujú za meritórne vybavené a už sa málokedy k nim v procese trestného konania vraciame. Takže možno táto udalosť podnieti otvorenie aj tých starých káuz. V každom prípade sa o tieto nedoriešené prípady budem zaujímať. J. Migaš, predseda NR SR: Ďakujem. Pán minister, nech sa páči.
Hrnčiar, Andrej, podpredseda NR SR (2018-05-17):
Pán poslanec má záujem položiť doplňujúcu otázku. Nech sa páči.
Glváč, Martin, podpredseda NR SR (2017-12-06):
Ďakujem. Pán poslanec Klus.
Galko, Ľubomír, poslanec NR SR (2016-05-20):
Ďakujem pekne. No, pán Csicsai, muselo sa vám sem veľmi ťažko kráčať, aj teda veľmi ťažko vystupovať, lebo sám neveríte tomu, čo ste hovorili. Komplet celý váš klub za tento návrh zákona zahlasoval 28. 3. 2014, včítane vašej osoby, to po prvé. Po druhé, vy veľmi dobre viete, že existujú aj potraviny, ktoré napríklad nemajú žiaden dátum spotreby a dátum minimálnej trvanlivosti, ovocie, alkohol, žuvačky, určité druhy cukroviniek. Kto zodpovedá za tieto potraviny? No predsa ten podnikateľ. Ten podnikateľ zodpovedá za to, že nebude predávať závadné potraviny a vy viete tak isto veľmi dobre, že keď podnikateľ nedodrží napríklad zásady skladovania, tak tie potraviny sa mu zničia skôr, ako im uplynie doba minimálnej trvanlivosti alebo doba spotreby. To znamená, že keď sa vy pýtate, že kto bude za to zodpovedať, bude za to zodpovedať ten podnikateľ. A kto ho bude kontrolovať? Bude ho kontrolovať kontrolný orgán. Skutočne mi je ľúto, že vás nakriatli na toto vystúpenie, lebo už exemplárnejší prípad otočenia o 180 stupňov ako to, čo ste vy tu predviedli, nemôže byť. Komplet všetci, ja tu to mám otvorené, to hlasovanie a ten zákon, ten návrh toho zákona je od slova do slova opísaný z toho predchádzajúceho obdobia. Nehovoriac o tom, že máte v strane alebo mali ste exministra pôdohospodárstva Zsolta Simona a ďalších vyslovene expertov na túto problematiku. Čiže je to škoda, že ste povýšili tú nejakú koaličnú disciplínu nad zdravý rozum, ale oveľa väčšia škoda je tá pre vás, si myslím, že ste sa vôbec nechali nahovoriť na takéto vystúpenie, lebo to vás nectí. Ďakujem pekne.
Hrušovský, Pavol, podpredseda NR SR (2010-12-14):
Hlasujeme, páni poslanci, o návrhu prerokovať zákon v treťom čítaní. (Hlasovanie.) 142 prítomných, 78 za návrh, 52 proti, 11 sa zdržalo, 1 nehlasoval. Návrh sme schválili. Pristúpime k tretiemu čítaniu . Otváram rozpravu, ktorú vyhlasujem za skončenú z dôvodu toho, že sa žiaden z poslancov do rozpravy neprihlásil. Pristúpime k hlasovaniu o návrhu skupiny poslancov ako celku so schválenými pozmeňujúcimi návrhmi s odporúčaním, pán poslanec,...
Jurinová, Erika, podpredsedníčka NR SR (2015-05-14):
Pán poslanec, už je koniec, áno? Skončili ste. Na vaše vystúpenie nie sú faktické poznámky. Vyhlasujem týmto rozpravu za skončenú. A dávam slovo pánovi navrhovateľovi, ktorý zaujme stanovisko k rozprave. Pán minister nereaguje. Záverečné slovo? (Reakcia z pléna.) Záverečné slovo netreba. Pán poslanec Bublavý ako spravodajca rovnako nechce zaujať stanovisko k rozprave. Prerušujem rokovanie o tomto bode programu. Pristúpime k rokovaniu o návrhu na voľbu predsedníčky Úradu na ochranu osobných údajov Slovenskej republiky . Návrh vlády má parlamentnú tlač 1536. Chcem vás informovať, že do začiatku rokovania o tomto bode programu podali poslanci podľa § 39 ods. 8 zákona o rokovacom poriadku návrh, aby sa táto voľba vykonala tajným hlasovaním. Teraz prosím podpredsedu vlády a ministra vnútra Roberta Kaliňáka, aby sa ujal slova a návrh vlády uviedol.
Bugár, Béla, podpredseda NR SR (2017-04-07):
Pán poslanec Poliačik.
Bugár, Béla, podpredseda NR SR (2011-09-09):
Ďakujem, pán podpredseda vlády. Teraz znovu dávam slovo navrhnutému spravodajcovi z gestorského výboru pánovi poslancovi Kužmovi. Nech sa páči.
E. Bauer, poslankyňa: (2003-05-21):
Z. Martináková, podpredsedníčka NR SR: Pani poslankyňa, mali by sme hlasovať aj o verejnom hlasovaní. O tom, že hlasujeme ...
Mičovský, Ján, poslanec NR SR (2015-05-26):
Ďakujem vám za slovo, vážená pani podpredsedníčka. V rozprave nevystúpil žiadny poslanec, preto vás prosím, aby sme v zmysle § 73 rokovacieho poriadku Národnej rady ods. 3 písm. c) hlasovali o tom, že tento poslanecký návrh zákona prerokujeme v druhom čítaní.
Laurenčík, Milan, podpredseda NR SR (2022-05-03):
Pán poslanec Štefan Kuffa.
Paška Pavol, predseda NR SR (2013-03-19):
(Hlasovanie.) 138 prítomných, 136 za, 1 sa zdržal, 1 nehlasoval. Návrh sme schválili.
V. Veteška, podpredseda NR SR: (2005-11-09):
Prerušujem schôdzu na päť minút. (Prerušenie rokovania na päť minút.) (Pokračovanie v rokovaní.)
Gaborčáková, Soňa, poslankyňa NR SR (2017-12-12):
Ďakujem za slovo. Vážený pán predsedajúci, kolegyne, kolegovia, v súlade s § 73 zákona o rokovacom poriadku som bola Výborom Národnej rady pre sociálne veci určená za spravodajcu k návrhu zákona, ktorý je uvedený pod tlačou 716. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 26. januára 2018 a v gestorskom výbore do 29. januára 2018. Prosím, pán predsedajúci, otvorte všeobecnú rozpravu.
Glváč, Martin, podpredseda NR SR (2018-12-13):
Pán poslanec Baška.
Paška, Pavol, predseda NR SR (2014-06-24):
(Hlasovanie.) 129 prítomných, 77 za, 14 proti, 38 sa zdržalo. Bod sme schválili.
Grendel, Gábor, podpredseda NR SR (2022-10-05):
Áno, prepáčte, zastavte, prosím, časomieru pánovi poslancovi Lehotskému. Počkám, kým skončí pracovná porada vo vedľajšom poslaneckom klube. Poprosím vás, kolegovia. Ďakujem pekne. Takže pán poslanec Lehotský ešte raz.
Sedlák, Justín, poslanec NR SR (2024-01-16):
Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť.
Sulík, Richard, podpredseda vlády a minister hospodárstva SR (2021-10-26):
Ďakujem pekne. K tej regulácii, pán Faič, to je tak, že množstvo regulácie, ktorú tu máme, je nadiktované Európskou úniou. Začalo to unbundling 15 – 20 rokov dozadu a ono sa to tak postupne teraz vyvíja. Momentálne riešime to, že máme aplikovať do slovenskej legislatívy tzv. zimný balíček. To je opäť len nejaká smernica EÚ, ktorú my tu ideme prijať. My sme to povinní spraviť. Keď to nespravíme, bude infringement. A to ale čo ideme robiť, že v rámci toho, ako nám to oni nariadili, tak ideme využiť tú pozíciu, že najmenej a najpomalšie deregulovať. Preto lebo je rozdiel v ekonomike medzi anticipatívnym a šokovým správaním. Čo teraz zažívame tie ceny energií, samozrejme, problém je, že sú vysoké. Ale ešte omnoho väčší problém, že to došlo prakticky z večera do rána. Keby firmy vedeli, že dobre, v poriadku, o desať rokov budú stáť povolenky toho, CO2 povolenky toľko a toľko, vedeli by sa prispôsobiť. Plyn bude stáť toľko a toľko, tiež sa vedia prispôsobiť. Teraz to bol doslova šok. To je pevný pojem v ekonómii – cenový šok, a preto sme si aj povedali, že tú reguláciu, ktorú my musíme prijať, zvolíme tak, aby bola najpomalšia možná, čo dovoľuje EÚ. Tak len toto som chcel doplniť. Budem aj potom v ďalších prípadoch, ak to bude mať dôvod a ak to budú vecné otázky a body, tak budem do toho vstupovať. Ďakujem za pozornosť.
Kočiš, Eduard, poslanec NR SR (2022-11-11):
Veľmi pekne ďakujem za slovo, pán predsedajúci. Pán kolega, plat lekára, plat zdravotnej sestry a jeho systematické zvyšovanie, to je všetko fajn, to je všetko super. Navýšenie počtu študentov na lekárskych fakultách je tiež veľmi dobrý krokom, ale ani tieto dva kroky určite nezabránia tomu, aby sa naše zdravotníctvo nepotácalo ako taká chabá loď, taká chabá bárka na takom rozbúrenom mori zdravotníckych problémov, do ktorých sa zdravotníctvo dostalo dlhodobými nesystematickými krokmi, ale pri terajšej vláde sa už táto loď ozaj potápa. Čo sa týka študentov medikov na lekárskych fakultách, musíme si položiť jednu základnú otázku. Ak stojí štúdium jedného medika orientačne nejakých 50-tisíc eur za šesťročné štúdium, tak nejakým spôsobom musíme predsa jednoducho zabrániť tomu, aby študent, ktorý dostane od štátu zaplatené komplet celé štúdium, odišiel do zahraničia a nevykonával lekársku prax, lekársku profesiu na území Slovenskej republiky. Nedokážeme zaplátať, nedokážeme nejakým spôsobom nahradiť týchto odchádzajúcich študentov, týchto mladých medikov ani študentmi z Ukrajiny, ani študentmi zo Srbska, ani študentmi z iných krajín. Jednoducho to sa nedá, pretože týchto našich mladých lekárov, mladé lekárky nedokáže nahradiť žiadny študent. Predseda lekárskeho, lekárskeho združenia, odborového združenia, pán doktor Visolajský jasne odmietol memorandum vlády, ktoré naozaj, ako kolega Urban povedal, môže byť považované za taký jednoducho úlet, taký paškvil, ku ktorému sa nikdy títo lekári, ktorí sú vo výpovediach, neprihlásia a žiadnym spôsobom toto memorandum nepodporia. Nastavili si a nástojili si vlastné tvrdé podmienky a, tak ako povedal kolega Saloň, pôjdu do úplného konca. Malé regionálne nemocnice sú takýmto spôsobom nieže ohrozené, ale takéto malé regionálne nemocnice, ako je napríklad Nemocnica vo Svidníku, jednoducho totálne skolabuje.
Grendel, Gábor, podpredseda NR SR (2021-11-02):
Prezentujme sa a hlasujme. (Hlasovanie.) Prítomných 126 poslancov, za 79, proti 10, zdržalo sa 36, nehlasoval 1. Konštatujem, že sme schválili vládny návrh novely zákona o cenách. Nasleduje hlasovanie o bode 86 programu, je to druhé čítanie o vládnom návrhu zákona, ktorým sa mení a dopĺňa zákon č. 431/2002 o účtovníctve (tlač 635). Dávam slovo pánovi poslancovi Tomášovi Lehotskému, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov , tlač 635.)
Grendel, Gábor, poslanec NR SR (2017-12-06):
Pán premiér, spomenuli ste kauzu Osrblie a položili ste rečnícku otázku, čo by sa stalo, keby váš poradca žiadal úplatok z dotácie, o ktorej by ste na Úrade vlády rozhodovali. Odpoveď na túto rečnícku otázku je veľmi jednoduchá. No nestalo by sa nič. NAKA by len skonštatovala, že sa skutok nestal. Presný opak toho, čo sa stalo premiérke Radičovej, resp. jej poradcovi, ktorý bol políciou odstíhaný za jej vlády.
Jurinová, Erika, podpredsedníčka NR SR (2015-09-30):
Procedurálny návrh, pán poslanec Abrhan.
P. Paška, predseda NR SR: (2007-11-27):
Chcem sa spýtať, kolegovia, vzhľadom na to, že by sme mali pokračovať druhým a tretím čítaním o vládnom návrhu o štátnom rozpočte, ale keďže bývalo zvyklosťou, aby uviedol najprv stanovisko pán predseda NKÚ, ktorý tu nie je, by sme vládny návrh neprerokovávali, ale chcem sa spýtať, či vieme využiť čas aspoň rokovaním, keď tu máme pána ministra, o niektorých ďalších zákonoch. Zákon o minimálnej mzde. (Reakcie z pléna.) A o rozpočte by sme potom. (Reakcia z pléna.) Pardon, nie, nie, o stavebnom sporení, prepáčte. Tak ale dokončíme, neviem, ako skončíme o siedmej. Je všeobecný súhlas? (Súhlasná reakcia pléna.) Dúfam, že vám odľahlo, aby ste mohli o rozpočte hovoriť pred kamerami. Dobre. Takže budeme pokračovať v rokovaní programom a to je vládny návrh zákona, ktorým sa mení a dopĺňa zákon Slovenskej národnej rady č. 310/1992 Zb. o stavebnom sporení v znení neskorších predpisov (tlač 431). Pán minister, nech sa páči a potom pán...
Grendel, Gábor, podpredseda NR SR (2022-11-11):
S reakciou na faktické poznámky pán poslanec Raši.
Laššáková, Jana, podpredsedníčka NR SR (2014-09-24):
Pán spravodajca? Nech sa páči, máte slovo.
Vašečka, Richard, poslanec NR SR (2017-06-15):
Procedurálny návrh. (Rečník ukázal rukou do pléna.) Nie je všeobecný súhlas.
Kleinert, Dana, poslankyňa NR SR (2024-06-20):
Ďakujem pekne, pán Malatinec, za váš príspevok. Ja úplne rozumiem tomu, tej vašej vášni – a naozaj veľmi opodstatnenej – oslovovať aj Slovákov v zahraničí, ale aj sa venovať našej histórii aj mimo našej krajiny cez ľudí alebo skutky, ktoré vytvorili. Rozumiem tak tomu, že hovoríte, že kapacita televízie by mohla byť väčšia, ako povedala, ako ste hovorili. Porozumiem tomu, že hovoríte, že by malo byť väčšie vysielanie pre... alebo viac vysielania pre zahraničných Slovákov. Rozumiem tomu, že hovoríte o štúdiách v regiónoch, že by mohli byť lepšie. Rozumiem tomu, že hovoríte o symfonickom orchestri a o tom, že by mohol byť lepší, väčší, kvalitnejší, všetko toto, to lepšie, si myslím, že si my dvaja vieme určite predstaviť. Problém je v tom, že tento zákon to nijako nerieši. Tento zákon ruší verejnoprávnu televíziu, nastoľuje novú. Čiže aj keby sme si veľmi pragmaticky povedali, že toto ideme napĺňať, tak už len to celé spomalenie, ktoré nastane zánikom starej a vznikom novej, už len to nás bude bolieť, že to nebude ani tak rýchlo, ako by sme napríklad my dvaja chceli. Nevyrieši to zrušenie televízie. Toto by vyriešil naozaj dobrý program, dobrá analýza a dobrá syntéza následne v tom, ako zlepšiť všetky tieto veci, o ktorých ste hovorili, ako do toho dať financie tak, aby boli efektívne vynaložené, a ako sa tomuto venovať naozaj koncepčne. Neriešiť to spolitizovanie televízie, ktorá bude nová a ktorá tu bude pre Slovenskú národnú stranu. Žiaľ.
Mizík, Stanislav, poslanec NR SR (2017-10-13):
Ďakujem za slovo. Pán Marosz, vy ste, vy ste vravel prevažne o inteligentných rodičoch. Zabudol ste na desaťtisíce ľudí, ktorí sú na úrovni mentálnej retardácie, žijúcich v osadách. Tí sa nebudú a ani nechcú venovať svojim deťom. Majú iné priority. Nebudú sa ťuťuli-muťuli rozprávať po slovensky aj po rómsky so svojím dieťaťom. Chápete? Ste v obraze? Ďakujem za slovo.